cyanic-selkie/wikianc huggingface dataset:
সেন্ট জেভিয়ার'স কলেজ, কলকাতা
সেন্ট জেভিয়ার্স কলেজ কলকাতার একটি প্রাচীন ঐতিহ্যবাহী শিক্ষাপ্রতিষ্ঠান। বর্তমানে এটি কলকাতা বিশ্ববিদ্যালয়ের অধিভুক্ত একটি স্বশাসিত কলেজ। কলেজটির নামকরণ করা হয়েছিল ভারতভ্রমণকারী ষোড়শ শতাব্দীর জেসুইট সন্ত ফ্রান্সিস জেভিয়ারের নামানুসারে। ২০০৬ সালের জুলাই মাসে কলেজটির স্বশাসন মঞ্জুর হয়। ফলে এটি পশ্চিমবঙ্গের প্রথম স্বশাসিত কলেজে পরিণত হয়।
ইতিহাস
১৮৬০ সালের ১৬ জানুয়ারি খ্রিস্টান ধর্মপ্রচারক ও পুরোহিত ডেপেলকিনের নেতৃত্বে জেসুইটরা (সোসাইটি অফ জেসাস) এই কলেজ প্রতিষ্ঠা করেন। জেসুইটরা ছিলেন একটি খ্রিষ্টীয় ধর্মীয় গোষ্ঠী। ১৫৪০ সালে সেন্ট ইগনেটিয়াস অফ লয়োলা এই গোষ্ঠীর প্রবর্তন করেন। গোড়া থেকেই এই গোষ্ঠী অন্যান্য আরও কয়েকটি বিষয়ের সঙ্গে শিক্ষাদানের ক্ষেত্রেও বিশেষ কৃতিত্ব অর্জন করেছিল। এক সময়ে তাদের "ইউরোপের স্কুল-মাস্টার" বলেও অভিহিত করা হত। ৩০ মাদার তেরেসা সরণির যে বর্তমান ঠিকানায় কলেজটি অবস্থিত অতীতে সেখানেই ছিল সান সৌসি থিয়েটার। একটি অগ্নিকাণ্ডে থিয়েটারটি ভস্মীভূত হলে কলকাতার তদনীন্তন বিশপ ওলিফ কলেজ নির্মাণের জন্য জেসুইটদের এই স্থানটি প্রদান করেন। প্রথমে তিনটি শ্রেণিতে মাত্র ৪০ জন ছাত্র নিয়ে কলেজের কাজ শুরু হয়েছিল। প্রতিষ্ঠার দুই বছর পরে ১৮৬২ সালে কলেজটি কলকাতা বিশ্ববিদ্যালয়ের অনুমোদন লাভ করে। অনেক ধনী অ্যাংলো-ভারতীয় কলেজের উন্নতিতে বহু অর্থ দান করেছিলেন। ১৯৩৪ থেকে ১৯৪০ সালের মধ্যে বর্তমান পাঁচ তলা কলেজ ভবনটি নির্মিত হয়। এই ভবন নির্মাণের জন্য প্রয়োজনীয় ৯ লক্ষ টাকা জোগাড় করা হয়েছিল বেলজিয়ামের সহযোগিতায়, কলকাতাবাসীদের দানে এবং দ্বিতীয় বিশ্বযুদ্ধের সময় মার্কিন সেনাবাহিনীকে স্কুল চত্বর ব্যবহার করতে দেওয়ার ভাড়া স্বরূপ পাওয়া বিপুল অঙ্কের অর্থের মাধ্যমে।
১৯৮৫ সালের ১২ এপ্রিল ভারতীয় ডাক কলেজ প্রাঙ্গনের চিত্রসম্বলিত একটি স্মারক ডাকটিকিট প্রকাশ করেন। ২০০৮ সালের ৮ জানুয়ারি কলেজের প্রাক্তনী তথা ভারতের উপরাষ্ট্রপতি মহম্মদ হামিদ আনসারির উপস্থিতিতে কলেজের প্রথম কনভোকেশন অনুষ্ঠিত হয়।
সেরার তালিকায়
কেন্দ্রীয় মানবসম্পদ বিকাশ মন্ত্রক এর উচ্চ শিক্ষাপ্রতিষ্ঠানগুলির র‌্যাংকিং এ কলকাতার এই কলেজের সর্বভারতীয় স্থান ১০।
ছি (চীনা শব্দ)
ঐতিহ্যবাহী চীনা সংস্কৃতিতে ও বৃহত্তর অর্থে পূর্ব এশীয় সাংস্কৃতিক বলয়ে ছি বলতে যেকোনও জীবের অন্তর্গত জীবনীশক্তি বা প্রাণশক্তিকে বোঝায়। আক্ষরিক অর্থে ছি হল বাষ্প, বায়ু বা শ্বাস। তবে আলোচ্য ক্ষেত্রে ছি শব্দটিকে "জীবনীশক্তি", "প্রাণশক্তি" বা শুধুমাত্র "শক্তি" হিসেবে অনুবাদ করা হয়ে থাকে। ঐতিহ্যবাহী চীনা চিকিৎসাবিদ্যায় ও চীনা সমরকলায় ছি হলো কেন্দ্রীয় ভিত্তিস্বরূপ মূলনীতি। ছিয়ের বিকাশ সাধন ও ভারসাম্য বিধানের চর্চা বা অনুশীলনকে ছিকুং বলে।
ফুল এন্ড ফাইনাল
ফুল এন্ড ফাইনাল হল মালেক আফসারী পরিচালিত একটি বাংলাদেশী রোমান্টিক এ্যাকশনধর্মী চলচ্চিত্র। চলচ্চিত্রটিতে শাকিব খান এবং ইয়ামিন হক ববি প্রধান চরিত্রে অভিনয় করেছেন। ফুল এন্ড ফাইনাল হল একটি একজন মোটামুটি এবং শক্ত পুলিশ অফিসারের কাহিনি নিয়ে নির্মিত হয়েছে এবং এটি ২০১৩ সালের ১৬ অক্টোবর পবিত্র ঈদ-উল-আযহায় মুক্তি পায়। চলচ্চিত্রটির মুক্তি লাভের পরে ইতিবাচক মন্তব্য লাভ করে এবং বক্স অফিসে বিশাল সাফল্য দেখাতে সামর্থ্য হয়।  এটি কোরিয়ান সিনেমা ডেইজি এর পুনঃনির্মাণ। এবং এর শুরুর দৃশ্য ২০১০ সালের বলিউড সিনেমা দাবাং থেকে নেওয়া হয়েছে।
সঙ্গীত
ছবিটির গানগুলি লিখেছেন আলী আকরাম শুভ ও আহমেদ হুমায়ুন।
চর গাজী ইউনিয়ন
চর গাজী বাংলাদেশের লক্ষ্মীপুর জেলার অন্তর্গত রামগতি উপজেলার একটি ইউনিয়ন।
প্রশাসনিক কাঠামো
চর গাজী ইউনিয়ন রামগতি উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম রামগতি থানার আওতাধীন। এটি জাতীয় সংসদের ২৭৭নং নির্বাচনী এলাকা লক্ষ্মীপুর-৪ এর অংশ।
বোম্বশেল (অপভাষা)
বোম্বশেল শব্দটি যৌন প্রতীক বোঝাতে ব্যবহৃত হয় এবং মূলত জনপ্রিয় মহিলা যৌন আইকন বর্ণনা করতে ব্যবহার করা হয়।
আধুনিক ব্যবহারে, বোম্বশেল দিয়ে খুব আকর্ষণীয় মহিলাকে বোঝায়। ডগলাস হার্পার এর অনলাইন এটেমোলজি ডিকশনারি -তে ১৯৪২ সাল থেকে এই  শব্দটির এই অর্থ ব্যবহৃত হয়ে আসছে এবং ১৮৬০ সাল থেকে "বিপর্যয়কর বা ধ্বংসাত্মক জিনিস বা ঘটনা" এর অর্থের সাথে যোগ হয়।
ইতিহাস
বোম্বশেল হিসাবে পরিচিত প্রথম মহিলা হলেন জিন হার্লো, যিনি তাঁর চলচ্চিত্র প্ল্যাটিনাম ব্লন্ডি (১৯৩১) চলচ্চিত্রে "স্বর্ণকেশী বোম্বশেল" ডাকনাম পেয়েছিলেন।   দু'বছর পরে, তিনি মেট্রো-গোল্ডউইন-মায়ার চলচ্চিত্র কোম্পানির বোম্বশেল (১৯৩৩) এ অভিনয় করেছিলেন।  পোস্টারগুলিতে জিন হার্লোকে "সুন্দর, কমনীয়, কামুক" হিসাবে উপস্থাপন করা হয়েছে।
হলিউড খুব দ্রুতই স্বর্ণকেশী বোম্বশেল গ্রহণ করেছিল। ১৯৪০-১৯৬০ এর দশকের মধ্যে চলচ্চিত্র তারকাদের বেশিরভাগ বোম্বশেল হিসাবে পরিচিত, এর মধ্যে রয়েছে মেরিলিন মনরো, এলিজাবেথ টেইলর, কারমেন মিরান্ডা, রিটা হেওয়ার্থ, ডায়ানা ডরস, জায়ন ম্যান্সফিল্ড, ম্যামি ভ্যান ডোরেন, জেন রাসেল, আভা গার্ডনার, লানা টার্নার, ক্যারল বেকার, ব্রিজিট বার্ডো, কিম নোভাক, সোফিয়া লরেন, অ্যান-মার্গরেট, ডরোথি ড্যানড্রিজ, ভেরোনিকা লেক, রাকেল ওয়েলচ, উরসুলা অ্যান্ড্রেস, এবং জিনা লল্লোব্রিজিদা।
রাণীহাটি ইউনিয়ন
রানীহাটি ইউনিয়ন বাংলাদেশের রাজশাহী বিভাগের চাঁপাইনবাবগঞ্জ জেলার সদর উপজেলার অন্তর্গত একটি ইউনিয়ন।
অবস্থান ও সীমানা
এই ইউনিয়নের পূর্ব দিকে সদর উপজেলার মহারাজপুর ইউনিয়ন, উত্তর-পশ্চিমে শিবগঞ্জ উপজেলার ঘোড়াপাখিয়া ইউনিয়ন, দক্ষিণে শিবগঞ্জ উপজেলার সত্রাজিতপুর ইউনিয়ন এবং উত্তরে শিবগঞ্জ উপজেলার নয়ালাভাঙ্গা ইউনিয়ন অবস্থিত। শিক্ষা ও সম্পদে অগ্রসর এই ইউনিয়নটি সদর উপজেলার সর্ব পশ্চিমে অবস্থিত।
প্রশাসনিক এলাকা
প্রধান বাজার এলাকাঃ রামচন্দ্রপুর হাট । প্রধান আবাসিক এলাকাঃ মহাজনপাড়া, চকআলমপুর, চকবহরম, বহরম,মিঞা পাড়া, পালোয়ান পাড়া, হাউসনগর, ঘোড়াপাখিয়া ইত্যাদি। ইউনিয়নটি স্থাপিত হয় ১৯৬০ সালে। আয়তনঃ ৭৬৮ হেক্টর, চাষাবাদ যোগ্য জমির পরিমাণঃ ৬১০ হেক্টর।
আয়তন ও জনসংখ্যা
আয়তনঃ ৭৬৮ হেক্টর
ইউনিয়নে মোট জনসংখ্যাঃ পুরুষঃ ১৮,৪২৪ মহিলাঃ ১৭,৪৫৯ মোটঃ ৩৫,৮৮৩জন ।
শিক্ষা
শিক্ষার হার : ৯০ শতাংশ প্রায়। শিক্ষা প্রতিষ্ঠান ডিগ্রী কলেজের সংখ্যাঃ ১টি মাদ্রাসার সংখ্যাঃ ৩টি উচ্চ বিদ্যালয়ের সংখ্যা (বেসরকারী): বালকঃ ১টি বালিকাঃ ১টি মোটঃ ২টি নিম্ম মাধ্যমিক বিদ্যালয়ের সংখ্যাঃ (বেসরকারী): ১টি সরকারী প্রাথমিক বিদ্যালয়ের সংখ্যাঃ ১০টি। বেসরকারি প্রাথমিক বিদ্যালয়ঃ ১০ টি ইংরেজি ভার্সনঃ ২ টি বাংলা ভার্সনঃ ৮ টি
দর্শনীয় স্থান
ইলা মিত্রের শশুরবাড়ি। জমিদার বাড়ি, রামচন্দ্রপুর।
জনপ্রতিনিধি
বর্তমান চেয়ারম্যান-
মার্কোস মুলিত্‌সাস জুনিগা
thumb|right|মার্কোস মুলিত্‌সাস জুনিগা মার্কোস মুলিত্‌সাস জুনিগা (Markos Moulitsas Zuniga) মার্কিন যুক্তরাষ্ট্রের একজন খ্যাতনামা রাজনৈতিক ব্লগ-লেখক অথবা ব্লগার। তিনি ইন্টারনেটের সবচেয়ে বড় এবং সবচেয়ে সফল রাজনীতি-ভিত্তিক ব্লগ দ্য ডেইলি কোজ-এর (The Daily Kos) জনক। মার্কোস যুক্তরাষ্ট্রের ডেমোক্রেট দলের কর্মী এবং তিনি মূলত বামপন্থী বা প্রগতিশীল রাজনৈতিক চিন্তাধারা সমর্থন করে থাকেন।
গ্রেইম স্মিথ
গ্রেইম ক্রেইগ স্মিথ (Graeme Craig Smith; জন্ম: ১ ফেব্রুয়ারি, ১৯৮১) দক্ষিণ আফ্রিকার ট্রান্সভাল প্রদেশের জোহেন্সবার্গে জন্মগ্রহণকারী দক্ষিণ আফ্রিকা জাতীয় দলের সাবেক ও বিখ্যাত আন্তর্জাতিক ক্রিকেট তারকা। উদ্বোধনী ব্যাটসম্যান গ্রেইম স্মিথ টেস্ট পর্যায়ে দলটির অধিনায়কের দায়িত্ব পালন করেন। ২০০৩ সালের বিশ্বকাপ ক্রিকেটের পর তিনি তৎকালীন অধিনায়ক ও বোলার শন পোলকের স্থলাভিষিক্ত হয়েছিলেন। ২০১১ ক্রিকেট বিশ্বকাপের পর একদিনের দলে এবি ডি ভিলিয়ার্স অধিনায়ক হিসেবে তার স্থলাভিষিক্ত হন। বর্তমানে তিনি কাউন্টি ক্রিকেটে বহিরাগত খেলোয়াড় হিসেবে সারে দলের অধিনায়কত্ব করছেন।
মিশাল বারশাম
মিশাল আইসা বারশাম (مشعل برشم; জন্ম: ১৪ ফেব্রুয়ারি ১৯৯২; মিশাল বারশাম নামে সুপরিচিত) হলেন একজন সুদানি-কাতারি পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টার্স লিগের ক্লাব আল সাদ এবং কাতার জাতীয় দলের হয়ে গোলরক্ষক হিসেবে খেলেন।
গ্রেইম স্মিথ
প্রারম্ভিক জীবন
দক্ষিণ আফ্রিকার জোহেন্সবার্গে গ্রেইম স্মিথ জন্মগ্রহণ করেন। তারা বাবার নাম গ্রাহাম এবং মা জেনেট। জোহেন্সবার্গের কিং এডওয়ার্ড সেভেন স্কুল স্কুলে পড়াশোনা করেন। দক্ষিণ আফ্রিকা অনূর্ধ্ব-১৯ দলের পক্ষ হয়ে তিনটি টেস্ট এবং সাতটি একদিনের আন্তর্জাতিক ক্রিকেট খেলায় অংশগ্রহণ করেন। তন্মধ্যে পাঁচটি একদিনের আন্তর্জাতিক ক্রিকেট খেলা ছিল আইসিসি অনূর্ধ্ব-১৯ ক্রিকেট বিশ্বকাপ প্রতিযোগিতার। টেস্ট খেলায় তিনি একটি সেঞ্চুরি ও একদিনের আন্তর্জাতিক ক্রিকেটে পাঁচটি অর্ধ-শতক করেন। এ অসাধারণ ক্রীড়ানৈপুণ্যের জন্যে গ্রেইম স্মিথ ২০০১-০২ মৌসুমে দক্ষিণ আফ্রিকার বর্ষসেরা ক্রিকেটারের পুরস্কার লাভ করেছিলেন।
খেলোয়াড়ী জীবন
স্মিথ দীর্ঘ দেহের অধিকারী ও বামহাতি উদ্বোধনী ব্যাটসম্যানরূপে ক্রিকেটে অংশগ্রহণ করছেন। টেস্টে তিনি সর্বমোট ২৭টি সেঞ্চুরি করেন, তন্মধ্যে ডাবল সেঞ্চুরি করেছেন ৫টি। দীর্ঘদেহী বামহাতি গ্রেইম স্মিথ ২০০৩ সালে দক্ষিণ আফ্রিকা দলের পক্ষ হয়ে ইংল্যান্ড সফরে ধারাবাহিকভাবে ডাবল সেঞ্চুরি করেছেন। এজবাস্টনে ২৭৭ এবং লর্ডসে ২৫৯ রান করেছিলেন। তন্মধ্যে বিদেশী খেলোয়াড় হয়ে তিনি লর্ডসে সর্বোচ্চ রান করেন। ১৯ জুলাই, ২০১২ তারিখে ইংল্যান্ড দলের বিপক্ষে নিজস্ব শততম টেস্টে অংশগ্রহণ করেন। ১ ফেব্রুয়ারি, ২০১৩ তারিখে তার ৩২তম জন্মদিনে পাকিস্তানের বিপক্ষে শততম টেস্ট খেলায় নেতৃত্ব দেন। ২৪ অক্টোবর, ২০১৩ তারিখে নিজস্ব ১১২তম টেস্টে দক্ষিণ আফ্রিকার মধ্যে ২য় ও বৈশ্বিকভাবে দ্বাদশ খেলোয়াড় হিসেবে ৯০০০ রানের কোটা অতিক্রম করেন।  হার্শেল গিবসের সাথে উদ্বোধনী জুটিতেই তিনি সর্বাধিক সাফল্য পেয়েছেন। দক্ষিণ আফ্রিকার ৩০০ রানের চারটি জুটিতেই তিনি নৈপুণ্যের স্বাক্ষর রেখেছেন। তন্মধ্যে তিনটি ছিল গিবসের সাথে এবং বাকী একটি ৪১৫ রানের বিশ্বরেকর্ডের অধিকারী জুটিতে বাংলাদেশের বিপক্ষে নিল ম্যাকেঞ্জি অংশ নিয়েছেন। একদিনের আন্তর্জাতিকে সেঞ্চুরি করেছেন ১০টি।
মিশাল বারশাম
২০১৭ সালে, বারশাম কাতার অনূর্ধ্ব-২৩ দলের হয়ে কাতারের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত কাতারের বয়সভিত্তিক দলের হয়ে খেলার পর, তিনি ২০২০ সালে কাতারের হয়ে আন্তর্জাতিক পর্যায়ে অভিষেক করেছেন; কাতারের জার্সি গায়ে তিনি এপর্যন্ত ১৩ ম্যাচে অংশগ্রহণ করেছেন।
গ্রেইম স্মিথ
বিতর্ক
২০০৫ সালে ওয়েস্ট ইন্ডিজের বিপক্ষে অ্যান্টিগুয়ায় অনুষ্ঠিত ৪র্থ টেস্টে ডোয়েন ব্র্যাভো তার প্রথম শতক করে মার্ক বাউচারের হাতে আউট হন ১০৭ রানে। কিন্তু তার বিরুদ্ধে বর্ণবাদী মন্তব্যের জন্য ব্র্যাভো সরাসরি অভিযোগ আনেন। কিন্তু উপযুক্ত স্বাক্ষ্য-প্রমাণাদির অভাবে স্মিথ নির্দোষ বলে প্রমাণিত হন ও তরুণ অল-রাউন্ডার হিসেবে ব্র্যাভোকে ক্ষমা প্রার্থনা করার দাবী জানান। পরবর্তীতে ব্র্যাভো ওয়েস্ট ইন্ডিজ ক্রিকেট বোর্ডের কাছে এমনটি তিনি করেননি বলে জানান যা দক্ষিণ আফ্রিকার গণমাধ্যমে ব্যাপক সমালোচিত হয় ও বিতর্কের জন্ম দেয়।
মিশাল বারশাম
প্রারম্ভিক জীবন
মিশাল আইসা বারশাম ১৯৯২ সালের ১৪ই ফেব্রুয়ারি তারিখে সুদানের খারতুমে জন্মগ্রহণ করেছেন এবং সেখানেই তার শৈশব অতিবাহিত করেছেন।
গ্রেইম স্মিথ
বিতর্ক
৩ মার্চ, ২০১৪ তারিখে সফরকারী অস্ট্রেলিয়া ক্রিকেট দলের বিপক্ষে ৩য় টেস্ট চলাকালে আন্তর্জাতিক ক্রিকেটাঙ্গন থেকে অবসর গ্রহণের কথা ঘোষণা করেন গ্রেইম স্মিথ।
ব্যক্তিগত জীবন
আইরিশ গায়িকা মর্গ্যান ডিন নামীয় তরুণীকে আগস্ট, ২০১১ সালে কেপ টাউনের ক্লেয়ারমন্ট এলাকার সেন্ট বার্নার্ড ক্যাথলিক চার্চে বিয়ে করেন। ২৫ জুলাই, ২০১২ সালে কেডেন্স ক্রিস্টিন স্মিথ নামীয়া কন্যা সন্তান ভূমিষ্ঠ হয়। এর এক বছর পর ১৫ জুলাই, ২০১৩ তারিখে 'কার্টার ম্যাকমরিন' নামে এক পুত্র সন্তানের জনক হন তিনি। চারবছর দাম্পত্য জীবনের পর ১৮ ফেব্রুয়ারি, ২০১৫ তারিখে জনসমক্ষে গ্রেইম-মর্গ্যান বিবাহ-বিচ্ছেদের ঘোষণা দেন।
মিশাল বারশাম
আন্তর্জাতিক ফুটবল
বারশাম কাতার অনূর্ধ্ব-২৩ দলের হয়ে খেলার মাধ্যমে কাতারের প্রতিনিধিত্ব করেছেন।
গ্রেইম স্মিথ
ব্যক্তিগত জীবন
গ্রেইম স্মিথ লিভারপুল ফুটবল ক্লাবের একনিষ্ঠ সমর্থক এবং কেনি ড্যাগলিশকে তিনি শৈশবকালের আদর্শ খেলোয়াড় হিসেবে মর্যাদা দিয়ে আসছেন।
মিশাল বারশাম
আন্তর্জাতিক ফুটবল
২০২০ সালের ১৩ই নভেম্বর তারিখে, ২২ বছর, ৮ মাস ও ৩০ দিন বয়সে, ডান পায়ে ফুটবল খেলায় পারদর্শী বারশাম কোস্টা রিকার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে কাতারের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২২ নম্বর জার্সি পরিধান করে গোলরক্ষক হিসেবে খেলেছিলেন। ম্যাচটি কাতার ১–১ গোলে ড্র করেছিল। কাতারের হয়ে অভিষেকের বছরে বারশাম সর্বমোট ৩ ম্যাচে অংশগ্রহণ করেছেন।
সাইদুল হাসান (সাংবাদিক)
সাইদুল হাসান (১৯১২ -১৯৭১) একজন বাঙালী সমাজকর্মী, সাংবাদিক ও বাংলাদেশ মুক্তিযুদ্ধের শহীদ।
সামাজিক কর্মকাণ্ড
বাংলাদেশ কৃষক শ্রমিক আন্দোলনের নেতা ও ট্রেড ইউনিয়ন নেতৃবৃন্দের সংস্পর্শে এসেছিলেন তিনি। প্রগতিশীল অসাম্প্রদায়িক চেতনায় উদ্বুদ্ধ হন। যখনই কোনো কুসংস্কার, অন্ধ বিশ্বাস বা ভ্রান্ত ধারণা দেখতেন তার সোচ্চার প্রতিবাদ ছিল সাইদুল হাসানের বৈশিষ্ট্য। ১৯৬৪ সালে দাঙ্গার সময় অত্যন্ত সাহসিকতার সাথে দাঙ্গাকারীদের মুখোমুখি প্রতিরোধ করেছিলেন।
সাংবাদিক
তিমি একজন সাহসী ও সত্যনিষ্ঠ সাংবাদিক ছিলেন। ইয়াহিয়া খানের আমলে সরকারি রক্তচক্ষুর পরোয়া না করে সংবাদ সংগ্রহ করতেন। যথেষ্ট ঝুঁকি নিয়ে ১৯৭০ সালে সাপ্তাহিক গণশক্তি পত্রিকা প্রকাশ ও সম্পাদনা করেছেন। এ ব্যাপারে সরকারি অনুমতি পর্যন্ত আদায় করে নিয়েছিলেন তিনি।
মৃত্যু
১৯৭১ সালে এক হিন্দু বন্ধু পরিবারকে আশ্রয় দেওয়ার অপরাধে পাকিস্তানি সামরিক বাহিনীর লোকেরা তাকে ধরে নিয়ে গিয়ে হত্যা করে।
২০১৬-এ তুরস্কে অভ্যুত্থানের প্রচেষ্টা
{{Infobox military conflict }} }}
উল্লেখযোগ্য ঘটনা:
২টি ইউএইচ-৬০ হেলিকপ্টার গুলি করে ভূপাতিত ৬,০০০ গ্রেফতার (৮ জন জেনারেল, অন্তত ২.৮৩৯ জন সৈন্য এবং ২,৭৪৫ জন বিচারক, প্রশাসনিক ও বিচারবিভাগীয় বিচারক) ২৯০+ নিহত এবং ১,৪৪০ জন সার্বিক আহত }} ২০১৬ সালের ১৫-১৬ই জুলাই তুরস্কের রাষ্ট্রপতি রেজেপ তাইয়িপ এরদোয়ান এবং তার সরকারের বিরুদ্ধে সেনাবাহিনীর একটি অংশ অভ্যুত্থান করার প্রচেষ্টা করে ব্যর্থ হয়েছে।   তুর্কি শান্তি পরিষদ নামক সংগঠন এই অভ্যুত্থানের জন্য দায়ী। এতে কমপক্ষে ২৯০ জন নিহত এবং ১,৪৪০ জনের বেশি আহত হয়। আঙ্কারায়, তুরস্কের পার্লামেন্ট ও রাষ্ট্রপতির প্রাসাদে বোমা হামলা চালানো হয়েছিল।   গুলির শব্দ আংকারা এবং ইস্তানবুলের প্রধান বিমানবন্দরের কাছাকাছি থেকেও  শোনা যায়।
বর্তমান ক্ষমতাসীন সরকার দ্রুত একে ব্যর্থ অভ্যুত্থান প্রচেষ্টা ঘোষণা করে এবং জড়িতদের বিচার শুরু করে। তুরস্কের প্রধানমন্ত্রী বিনালি ইলদিরিম প্রথম আনুষ্ঠানিক প্রতিক্রিয়া প্রদর্শন করেছেন। একদিন পরে তিনি গণমাধ্যমের উদ্দেশের ভাষণে বলেন, অবস্থা "সম্পূর্ণরূপে নিয়ন্ত্রণে" রয়েছে। ২,৮৩৯ জন সৈন্য এবং ২,৭৪৫ জন বিচারকসহ মোট আটক সংখ্যা ৬,০০০ জন। রাষ্ট্রপতি রেজেপ তাইয়িপ এরদোয়ান সৈন্যদের সাথে গুলেন আন্দোলনের সম্পর্ক আছে বলে দায়ী করেছেন। একে সরকারের অভ্যুত্থান প্রচেষ্টা পরিকল্পনার জন্য FETÖ নামে একটি সন্ত্রাসী সংগঠন হিসেবে সরকার কর্তৃক মন্তব্য করা হয়। তবে আন্দোলনের আধ্যাত্মিক নেতা এবং নির্বাসিত ধর্মীয় নেতা ফেতহুল্লাহ গুলেন অভ্যুত্থানের নিন্দা জানিয়ে এবং অভ্যুত্থানের সাথে নিজের কোন প্রকার সম্পৃক্ততা অস্বীকার করেন।
ক্ষমতা দখলের প্রচেষ্টা
১৫ই জুলাই, ২০১৬ সালে, প্রতিবেদনের মতো ঠিক ১১:০০ অপরাহ্নে ইইএসটি (ইউটিসি +৩) আঙ্কারার উপর দিয়ে সামরিক জেট বিমান উড়তে দেখা যায়, এবং ইস্তানবুলের ফাতিহ সুলতান মেহমেত এবং বোসফেরয়াস উভয় সেতুর আনাতোলিয়া এবং ইউরোপ দিক বন্ধ করে দেওয়া হয়।
হরেন্দ্রনাথ চক্রবর্তী
হরেন্দ্রনাথ চক্রবর্তী বা হরেন্দ্রনাথ ভট্টাচার্য (Harendranath Chakrabarty) (১৯১৬ - ৫ জুন, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। চট্টগ্রাম যুব বিপ্লবীদলের সদস্যরূপে বিভিন্ন দায়িত্বপূর্ণ কাজের সঙ্গে যুক্ত ছিলেন। মাস্টারদা সূর্য সেনের ফাঁসির আদেশ জানার পর প্রতিশোধ গ্রহণের জন্য পল্টন মাঠে ইংরেজদের ক্রিকেট খেলার সময় ৭ জানুয়ারি, ১৯৩৪ তারিখে তিনি ও অপর তিনজন যুবক বোমা ও রিভলভারের সাহায্যে কয়েকজনকে আহত করেন। ঘটনাস্থলে দুজন নিত্যরঞ্জন সেন ও হিমাংশুবিমল চক্রবর্তী নিহত হন এবং কৃষ্ণকুমার চৌধুরী ও তিনি গ্রেপ্তার হয়ে মেদিনীপুর কেন্দ্রীয় কারাগারে ফাঁসিতে মৃত্যুবরণ করেন।
জন্ম
হরেন্দ্রনাথ চক্রবর্তীর জন্ম চট্টগ্রামের বাগদণ্ডীতে। তার পিতার নাম কালিকুমার চক্রবর্তী।
১১৮৭
১১৮৭ গ্রেগরীয় বর্ষপঞ্জির একটি সাধারণ বছর।
১ম শতাব্দীতে খ্রিস্টধর্ম
ডান|থাম্ব| জেসাস ওয়াশিং পিটারস ফিট, ফোর্ড ম্যাডক্স ব্রাউন (1852-1856), টেট ব্রিটেন, লন্ডনের আঁকা ছবি ১ম শতাব্দীতে খ্রিস্টধর্ম বলতে খ্রিস্টধর্মের গঠনমূলক ইতিহাসকে বোঝানো হয়, যা শুরু হয় যীশুর পরিচর্যা থেকে ( ২৭-২৯ খ্রিস্টাব্দ) এবং বারোজন প্রেরিতের মৃত্যু পর্যন্ত ( ১০০) এর সময়সীমা ধরা হয়। এ সময়কালকে অ্যাপোস্টোলিক যুগ বা প্রেরিতীয় যুগ হিসেবেও ধরা হয়। প্রারম্ভিক খ্রিস্টধর্ম যীশুর এস্ক্যাটোলজিকাল পরিচর্যা থেকে বিকশিত হয়। যীশুর উর্ধ্বগমণের পর, তার প্রথম দিকের অনুসারীরা ১ম শতাব্দীর দ্বিতীয় মন্দির কালের শেষের দিকে একটি এপোক্যালিপ্টিক মেসিয়ানিক ইহুদি সম্প্রদায় গঠন করে। প্রথম দিকে যীশুর পুনরুত্থানই পরকালের সূচনা এই বিশ্বাস করলেও, শীঘ্রই এটি "যীশুর প্রত্যাশিত দ্বিতীয় আগমন এবং ঈশ্বরের রাজ্যের সূচনা একই সময়কালে হবে" এতে পরিবর্তিত হয়।
পল দ্য অ্যাপোস্টেল, একজন ফরীশী ইহুদি যিনি প্রথম দিককার ইহুদি খ্রিস্টানদের শাস্তি প্রদান করেছিলেন, তিনি ৩৩-৩৬ খ্রিস্টাব্দে ধর্মান্তরিত হন  এবং বিধর্মীদের মধ্যে ধর্মান্তরগ্রাহ শুরু করেন। পলের মতে, বিজাতীয় ধর্মান্তরিত ব্যক্তিদের ইহুদী হুকুম আহকাম থেকে অব্যাহতি দেওয়া যেতে পারে। তার যুক্তিতে সকলেই যীশুর উপর বিশ্বাসের কারণে সঠিক পথে আছে। এটিই ছিল প্রাথমিক খ্রিস্টধর্ম এবং ইহুদি ধর্মের ক্রমান্বয়ে বিভক্তির একটি অংশ। কারণ এর মাধ্যমে খ্রিস্টধর্ম একটি স্বতন্ত্র ধর্ম হয়ে ওঠে যার মধ্যে প্রধানত বিধর্মীদের আনুগত্য ছিল।
জেরুজালেমে একটি প্রাথমিক খ্রিস্টান সম্প্রদায় ছিল, যার নেতৃত্বে ছিলেন জেমস দ্য জাস্ট, পিটার এবং জন। অ্যাক্টস ১১:২৬ অনুসারে, অ্যান্টিওকে যীশুর অনুসারীদের প্রথম খ্রিস্টান নামে অভিহিত করা হয়। প্রেরিত পিটার রোমান সাম্রাজ্যের রাজধানী রোমে শহীদ হন। প্রেরিতরা সুসমাচারের বার্তাকে ধ্রুপদী বিশ্বে ছড়িয়ে দিতে গিয়েছিলেন এবং খ্রিস্টধর্মের প্রাথমিক কেন্দ্রগুলির পাশাপাশি প্রেরিতীয় শাসন প্রতিষ্ঠা করেন। সর্বশেষ মারা যাওয়া প্রেরিতের নাম ছিল জন (যোহন), ১০০ খ্রিস্টাব্দে তার মৃত্যু।
ব্যুৎপত্তি
প্রাচীন ইহুদীয় খ্রিস্টানরা নিজেদেরকে "পথ" হিসাবে পরিচয় দিতেন, সম্ভবত এটি ইশাইয়া ৪০:৩ নং অনুচ্ছেদ "প্রভুর পথ প্রস্তুত করুন" থেকে নেওয়া হয়েছে। অন্যান্য ইহুদিরা তাদের ডাকতেন "নাসারা" বলে,অথচ কিছু ইহুদি-খ্রিস্টান সম্প্রদায় নিজেদেরকে "এবিওনাইটস" বলে পরিচয় দিতেন, যার অর্থ "দরিদ্র"। অ্যাক্টস ১১:২৬ এ রয়েছে, সর্বপ্রথম অ্যান্টিওক শহরে অ্যান্টিওকের অ-ইহুদি রোমান বাসিন্দারা যিশুর শিষ্যদের বোঝাতে "খ্রিস্টান" শব্দটি ব্যবহার করে, যার অর্থ "খ্রিস্টের অনুসারী"। আর "খ্রিস্টধর্ম" শব্দটির প্রাচীনতম নথিভুক্ত ব্যবহার হয়েছিল প্রায় ১০০ খ্রি সালে, অ্যান্টিওকের ইগনাশিয়াসের দ্বারা।
ইহুদি-হেলেনীয় পটভূমি
যীশুর প্রথম অনুসারীরা ইহুদি দ্বিতীয় উপাসনালয় রাজ্যের মধ্যে পরকালিক ইহুদি খ্রিস্টান সম্প্রদায় হিসেবে পরিচিত ছিল। প্রাথমিক খ্রিস্টান দলগুলি কট্টর ইহুদি ছিল, যেমন ইবিওনাইটস, এবং জেরুজালেমের প্রাথমিক খ্রিস্টান সম্প্রদায়, যার নেতৃত্বে ছিলেন জেমস দ্য জাস্ট, যিশুর ভাই । খ্রিস্টধর্ম "রোমান ফিলিস্তিনে ইহুদি ধর্মের একটি সম্প্রদায় হিসাবে আবির্ভূত হয়"। খ্রিস্টীয় প্রথম শতাব্দীর সমন্বিত হেলেনিস্টিক বিশ্বে, যেখানে রোমান আইন এবং গ্রীক সংস্কৃতির আধিপত্য ছিল। হেলেনিস্টিক সংস্কৃতি সর্বত্র ইহুদিদের রীতিনীতি ও অনুশীলনের উপর গভীর প্রভাব ফেলেছিল। ইহুদি ধর্মে প্রবেশের ফলে ইহুদি প্রবাসীদের মধ্যে হেলেনিস্টিক ইহুদি ধর্মের জন্ম হয় যা হেলেনিজমের সংস্কৃতি এবং ভাষার মধ্যে একটি হিব্র্যাইক-ইহুদি ধর্মীয় ঐতিহ্য প্রতিষ্ঠা করতে চেয়েছিল। খ্রিস্টপূর্ব ৩য় শতাব্দী থেকে হেলেনিস্টিক ইহুদি ধর্ম টলেমাইক মিশরে ছড়িয়ে পড়ে এবং রোমানদের গ্রীস, আনাতোলিয়া, সিরিয়া, যিহূদিয়া এবং মিশরের বিজয়ের পর এটি একটি উল্লেখযোগ্য ধর্মীয় লিসিটা হয়ে ওঠে।
জোগিন্দর সিং
সুবেদার জোগিন্দর সিং সাহনান, পিভিসি (২৮ সেপ্টেম্বর ১৯২১ – ২৩ অক্টোবর ১৯৬২) ছিলেন একজন ভারতীয় সেনা সেনা, যিনি মরণোত্তরভাবে ভারতের সর্বোচ্চ সামরিক বীরত্বের পুরস্কার পরম বীর চক্র পেয়েছিলেন। সিং ১৯৩৬ সালে ব্রিটিশ ভারতীয় সেনাবাহিনীতে যোগ দিয়েছিলেন এবং শিখ রেজিমেন্টের প্রথম ব্যাটালিয়নে দায়িত্ব পালন করেছিলেন। ১৯৬২-এর ভারত -চীন যুদ্ধের সময়, তিনি উত্তর-পূর্ব সীমান্ত সংস্থার বাম লা পাসে একটি প্লাটুনের নেতৃত্ব দিয়েছিলেন। যদিও ভারী সংখ্যায় চীনা সেনা ছড়িয়ে গিয়েছিল, তবুও তিনি চীনা সৈন্যদের বিরুদ্ধে তার সৈন্যদের নেতৃত্ব দিয়েছিলেন এবং আহত ও ধরা পড়ার আগ পর্যন্ত তিনি তার পদ রক্ষা করেছিলেন। সিং চিনের হেফাজতে থাকাকালীন  আঘাতের কারণে মারা গিয়েছিলেন।
জীবনের প্রথমার্ধ
জোগিন্দর সিং এর জন্ম ১৯২১ সালের ২৮ সেপ্টেম্বর ব্রিটিশ ভারতের পাঞ্জাবের মোগা জেলার মহালাকালানে হয়েছিল। শৈশব তিনি একই গ্রামে কাটিয়েছেন। তাঁর পিতা শের সিং সাহানান একটি কৃষক সৈনি শিখ পরিবারের ছিলেন, পরিবারটি হোসিয়ারপুর জেলার মুনক কালান থেকে মহাকালনে স্থানান্তরিত হয়েছিল। তাঁর মা ছিলেন বিবি কৃষ্ণ কৌর ভেলা।  সিং বিবি গুরুদয়াল কৌর বঙ্গকে বিবাহ করেন, যিনি  কোটকোটকাপুরের নিকট  কোথায় রারা সিং গ্রামের একটি সৈনি পরিবারের অন্তর্গত ছিলেন। তিনি নাথু আলা গ্রামের প্রাথমিক বিদ্যালয়ে এবং দারোলি গ্রামের মধ্য বিদ্যালয়ে শিক্ষা লাভ করেন।  তিনি সেনাবাহিনীতে যোগ দেওয়ার সিদ্ধান্ত নিয়েছিলেন, এটি বিবেচনা করে যে এটি তাকে একটি "পরিচয় এবং উদ্দেশ্য" দেবে।
সামরিক ক্যারিয়ার
ব্রিটিশ ভারতীয় সেনাবাহিনীতে যোগদানের পরে সিং ১৯৩৬ সালের ২৮ সেপ্টেম্বর শিখ রেজিমেন্টের প্রথম ব্যাটালিয়নে (১ শিখ) পদে নিয়োগ পেয়েছিলেন। সেনাবাহিনীতে যোগদানের পরে, তিনি শিক্ষার প্রতি তার আগ্রহ চিহ্নিত করেছিলেন এবং  তিনি সেনাবাহিনীর শিক্ষা পরীক্ষা পাস করেন। তিনি ইউনিটের শিক্ষার প্রশিক্ষক হিসাবে নিযুক্ত হন।   তিনি দ্বিতীয় বিশ্বযুদ্ধের সময় বার্মার ফন্টে দায়িত্ব পালন করেছিলেন এবং   ১৯৪৭–১৯৪৮- এর ভারত-পাকিস্তান যুদ্ধের সময় তিনি শ্রীনগরে  দায়িত্ব পালন করেছিলেন।
বাম লা এ যুদ্ধ
১৯৬২ সালের ৯ সেপ্টেম্বর ভারতের তৎকালীন প্রতিরক্ষা মন্ত্রী কৃষ্ণ মেনন থালা রিজের দক্ষিণে চীনা সেনাদের উচ্ছেদ করার সিদ্ধান্ত নেন। এই সিদ্ধান্তকে কমনওয়েলথ প্রধানমন্ত্রীর সম্মেলনে যোগ দিতে লন্ডনে থাকা নেহেরু সমর্থন করেছিলেন। পরবর্তীকালে,  ৭ ম পদাতিক ব্রিগেড, যার মধ্যে ১ শিখকে অন্তর্ভুক্ত করা হয়েছিল, নামকা চুতে চলে যাওয়ার আদেশ দেওয়া হয়েছিল, যা চীনাদের পক্ষে সামরিকভাবে নিরস্ত্র এবং একটি সুবিধাজনক ক্ষেত্র হিসাবে বিবেচিত ছিল। এই পদক্ষেপের ভারতীয় গণমাধ্যমগুলি তীব্র সমালোচনা করেছিল, যারা "সেনসেশনাল শিরোনাম" দিয়ে প্রচার করেছিলেন এবং ভারতের সামরিক আক্রমণাত্মক সামর্থ্য নিয়ে তর্ক করেছিলেন।
এই উন্নয়নগুলি সম্পর্কে সচেতন চীনারা নামকা চুতে অপ্রস্তুত ভারতীয় পোস্টে আক্রমণ করেছিল। যদিও ভারতীয় সেনারা আক্রমণটিকে প্রতিহত করেছিল, তারা অপ্রতুল গোলাবারুদ এবং দুর্বল যোগাযোগের কারণে ভারী হতাহত হয়েছিল। আক্রমণের পরে চীনারা তাওয়াংয়ে অগ্রসর হয়। মিডওয়েতে তারা বাম লা পাসে একটি ভারতীয় পোস্টের মুখোমুখি হয়েছিল, যেখানে 1 শিখের 20 জনের একটি প্লাটুন ছিল। প্লাটুনটি সুবেদার সিং এর অধীনে ছিল।  চীনারা তিনটি তরঙ্গে পোস্টটিতে আক্রমণ করেছিল, যার প্রত্যেকটিতে 200 জন ছিল।  যদিও প্রাথমিক দুটি আক্রমণ সফলভাবে পিছিয়ে দেওয়া হয়েছিল, ততক্ষণে প্লাটুনটি তার মূল শক্তির অর্ধেক হয়ে গেছে। সিং ও আহত হয়েছিলেন, কিন্তু সরিয়ে নেওয়ার বিষয়টি প্রত্যাখ্যান করেছিলেন। শীঘ্রই গোলাবারুদ শেষ হয়ে পড়েছিল, এবং বেঁচে যাওয়া লোকেরা কেবল তাদের বায়োনেট রেখে গিয়েছিল।
তখন শিখ সৈন্যরা যুদ্ধের চিৎকারে বাহেগুরু জী কা খালসা, বাহেগুরু জী কি ফাতেহ এর চিৎকার করে চিনাদের দিকে অভিযুক্ত হয়েছিল। চাইনিজ লাইনগুলি এই দর্শনে ছড়িয়ে ছিটিয়ে ছিল এবং অনেকগুলি বেয়নেটেড হয়েছিল। ভারী সংখ্যা এবং উচ্চতর অস্ত্রের কারণে, চীনারা সিং এবং তাঁর অবশিষ্ট সৈন্যদের দ্বারা শেষ প্রহার সহ্য করতে সক্ষম হয়েছিল।  সিংকে চীনাদের দ্বারা  বন্দী করার আগে তিনি একা বেশ কয়েকজন চীনা সেনাকে তার বেওনেট দিয়ে হত্যা করেছিলেন। পরে তিনি যুদ্ধের আঘাতের কারণে চীনা বন্দীদশায় মারা যান।
পরমবীর চক্র
ভারী সংখ্যাগরিষ্ঠ হলেও সিং তাঁর লোকদের নেতৃত্ব দিয়েছিলেন এবং শত্রুদের মুখে তাদের মনোবল বজায় রেখেছিলেন। ১৯৬২ সালের ২৩ শে অক্টোবর তাঁর সাহসিকতার কর্মের জন্য তাঁকে পরমবীরচক্র প্রদান করা হয়। উদ্ধৃতি পাঠ:
সিং এর মৃত্যুর সংবাদ শুনে তাঁর বড় মেয়ে মারা যান। চীনারা ১৯৬৩ সালের  ১৭ মে পূর্ণ সামরিক সম্মানের সাথে তার ছাই পাঠিয়েছিল। ভস্মাধার পরে মিরাট এর  শিখ রেজিমেন্টাল সেন্টারে আনা হয়, এবং শেষ পর্যন্ত তার স্ত্রীর কাছে হস্তান্তর করা হয়।
অন্যান্য সম্মান
থাম্ব|250x250পিক্সেল| পরম যোদ্ধা স্থলে সিং এর মূর্তি, জাতীয় যুদ্ধ মেমোরিয়াল, নয়াদিল্লি ১৯৮০ এর দশকে, শিপিং কর্পোরেশন অফ ইন্ডিয়া (এসসিআই), ভারত সরকারের উদ্যোগে নৌপরিবহন মন্ত্রকের তত্ত্বাবধানে পিভিসি প্রাপকদের সম্মানে তারা পনেরোটি অপরিশোধিত তেল ট্যাঙ্কার এর নামকরণ করেছিল। পিভিসি ট্যাঙ্কার এমটি সুবেদার জোগিন্দর সিংহকে ১৯৮৪ সালে এসসিআই-তে সরবরাহ করা হয়েছিল, এবং পর্যায়ক্রমে যাওয়ার আগে ২৫ বছর ধরে পরিষেবা দিয়েছিলেন। সিংয়ের সম্মানে, মোগা জেলার কালেক্টর কার্যালয়ের কাছে একটি স্মৃতিসৌধ তৈরি করা হয়েছে এবং ভারতীয় সেনাবাহিনী আইবি রিজে একটি স্মৃতিসৌধ তৈরি করেছে।
জনপ্রিয় সংস্কৃতিতে
২০১৮ এর বায়োপিক সুবেদার জোগিন্দর সিং -এর জীবন এবং ভারত- চীন যুদ্ধের সময় তাঁর ক্রিয়ার উপর ভিত্তি করে গড়ে ওঠে। মুখ্য ভূমিকায় অভিনয় করেছেন পাঞ্জাবি অভিনেতা-গায়ক গিপ্পি গ্রেওয়াল ।
মন্তব্য
পাদটিকা উদ্ধৃতিসমূহ
তথ্যসূত্র
জোগিন্দর সিং (ফিল্ড হকার) y)
গায়ত্রী দেবী (বিহারের রাজনীতিবিদ)
গায়ত্রী দেবী ওরফে গায়ত্রী যাদব বিহারের ভারতীয় জনতা পার্টির সদস্য। তিনি ২০১৩ সালে বিহার বিধানসভা নির্বাচনে পরিহার আসন থেকে জিতেছিলেন।
ব্যক্তিগত জীবন
দেবী হলেন বিজেপির প্রাক্তন বিধায়ক রাম নরেশ প্রসাদ যাদবের স্ত্রী। তার স্বামী সীতামারি কালেক্টরেট বন্দুক ফায়ারিং মামলায় জেলে রয়েছেন।
কমলাদেবী চট্টোপাধ্যায়
কমলাদেবী চট্টোপাধ্যায় (কন্নড়: ಕಮಲಾ ದೇವಿ ) (এপ্রিল ৩, ১৯০৩ – অক্টোবর ২৯, ১৯৮৮) ছিলেন ভারতীয় স্বাধীনতা সংগ্রামের একজন উল্লেখযোগ্য নেত্রী। স্বাধীনতার পর ভারতীয় হস্তশিল্প, নাট্যকলাকে পুনরুজ্জীবিত করতে তাঁর নিরলস প্রয়াস অবিস্মরণীয়।
বৈবাহিক জীবন
কমলাদেবী চট্টোপাধ্যায়ের ১৯১৭ সালে ১৪ বছর বয়সে বিয়ে হয়, কিন্তু বিয়ের দুই বছর পরে তিনি বিধবা হন। তারপরে চেন্নাইয়ে রানী মেরি কলেজে পড়াশোনা শুরু করেন। সেখানে সুহাসিনী চট্টোপাধ্যায়ের সাথে কমলাদেবীর পরিচয় হয়, যিনি সরোজিনী নাইডুর ছোট বোন ও ভারতের কম্যুনিস্ট পার্টির নেত্রী ছিলেন। সুহাসিনী ছিল কমলাদেবীর সহপাঠি, পরবর্তীতে তিনি কমলাদেবীকে তার প্রতিভাবান ভাই হারিন্দ্রনাথ চট্টোপাধ্যায়ের সাথে পরিচয় করিয়ে দেন। হারিন্দ্রনাথ ছিলেন কবি-নাট্যকার-অভিনেতা। অবশেষে, যখন কমলাদেবীর বিশ বছর বয়স, তখন হরিন্দ্রনাথ চট্টোপাধ্যায়ের সাথে বিয়ে হয়। এর ফলে নানা সমসযার সম্মুখীন হতে হয়। পরের বছরে তাদের একমাত্র পুত্র রাম জন্মগ্রহণ করেন।
লন্ডন গমন
বিবাহের অল্পসময় পরে, হরিন্দ্রনাথ লন্ডন ভ্রমণে চলে যান এবং কয়েক মাস পরে কামালদেবীও তার সাথে যোগ দেন। সেখানে গিয়ে তিনি লন্ডন বিশ্ববিদ্যালয়ের বেডফোর্ড কলেজে ভর্তি হন এবং পরে সমাজবিজ্ঞানে ডিপ্লোমা অর্জন করেন।
স্বাধীনতা আন্দোলনের আহ্বান
লন্ডনে থাকাকালীন কমলাদেবী ১৯২৩ সালে মহাত্মা গান্ধীর অসহযোগ আন্দোলন সম্পর্কে জানতে পারেন এবং তিনি অবিলম্বে দেশের সেবার জন্য প্রতিষ্ঠিত গান্ধী সংগঠন সেবা দলে যোগদান করার জন্য ভারতে ফিরে আসেন।এই দলের মাধ্যমে নারীদের স্বাধীনতা আন্দোলনে একত্রিত করেন।
১৯২৬ সালে তিনি মাদ্রাসের প্রাদেশিক বিধানসভায় অংশ নেওয়ার জন্য অনুপ্রাণিত হয়ে অল ইন্ডিয়া উইমেন্স কনফারেন্স (এআইডাব্লিউসি) এর প্রতিষ্ঠাতা মার্গারেট ই ক্যাসিন্সের সাথে সাক্ষাৎ করেন। এভাবে তিনি ভারতে আইনশৃঙ্খলা রক্ষার জন্য প্রথম মহিলা নেত্রী হয়েছিলেন। যদিও তিনি কয়েকদিনের জন্য প্রচারণা চালাতে পারেছিলেন এবং তিনি ৫৫টি ভোটের পার্থক্যে হেরেছিলেন।
অল ইন্ডিয়া উইমেন্স কনফারেন্স
পরের বছর তিনি অল ইন্ডিয়া উইমেন্স কনফারেন্স (এআইডাব্লিউসি) প্রতিষ্ঠা করেন এবং তার প্রথম সংগঠনিক সচিব হন।পরবর্তী কয়েক বছরে, এআইডাব্লিউসি-এর শাখা এবং স্বেচ্ছাসেবক কর্মসূচি সহ, সম্মানিত জাতীয় সংগঠন হয়ে উঠে এবং এর মাধেমে আইনি সংস্কারের জন্য দৃঢ়ভাবে কাজ করে।
বইসমুহ
এছারাও আরও অনেক বই তিনি লিখেছেন।
পুরস্কার
ভারত সরকার ১৯৫৫ সালে পদ্মভূষণ এবং ১৯৮৭ সালে পদ্মা ভুবনে সম্মানিত করে, যা ভারতের প্রজাতন্ত্রের সবচেয়ে শ্রদ্ধাশীল বেসামরিক পুরষ্কারের মধ্যে অন্যতম। তিনি ১৯৬৬ সালে কমিউনিটি লিডারশিপের জন্য রামন ম্যাগসেসে পুরস্কার লাভ করেন। ১৯৭৪ সালে, তার জীবনকালের কাজের স্বীকৃতিস্বরূপ, তিনি সঙ্গীত নাটক একাডেমী ফেলোশিপ রত্ন সাদাস্যাকে ভূষিত করেন।.
লরেন বুথ
সারা জেন বুথ (জন্ম: ২২ জুলাই ১৯৬৭; যিনি লরেন বুথ নামে পরিচিত) হচ্ছেন একজন ইংরেজি সম্প্রচারক, সাংবাদিক এবং সক্রিয়তাবাদী ব্যক্তি।
জন্ম ও প্রাথমিক জীবন
লরেন বুথ ২২ জুলাই ১৯৬৭ সালে ইংল্যান্ডের লন্ডনের ইসলিংটনে জন্মগ্রহণ করেন এবং বেড়ে উঠেছিলেন। তিনি চেরি ব্লেয়ারের (প্রাক্তন ব্রিটিশ প্রধানমন্ত্রী টনি ব্লেয়ারের স্ত্রী) সৎ বোন এবং অভিনেতা টনি বুথের ষষ্ঠ কন্যা। তিনি লন্ডন একাডেমি অফ পারফর্মিং আর্টসে অভিনেত্রী হিসাবে প্রশিক্ষণ নিয়ে পরে বিভিন্ন আঞ্চলিক থিয়েটার সংস্থার সাথে বেশ কয়েক বছর ইউরোপ ভ্রমণ করেন।
কর্মজীবন
লরেন বুথ ১৯৯৭ সালে সাংবাদিকতায় প্রবেশ করেন। তার লন্ডন সান্ধ্য স্ট্যান্ডার্ডের সাথে অভিজ্ঞতাগুলো প্রথম লেখার 'টাউন সম্পর্কে' কলামটিতে লিখেছিলেন। ১৯৯৯ সালে তিনি নিউ স্টেটসম্যান, রাজনৈতিক ম্যাগাজিনের হয়ে লেখতে শুরু করেছিলেন, যেখানে তিনি চার বছর কাজ করেছিলেন। একই সাথে তিনি দ্যা মেইল সানডেতে কলামিস্ট হিসাবে কাজ করেন। বুথ নিউ স্টেটসম্যান এবংদ্যা মেইল সানডের লেখক ছিলেন। দ্যা মেইল সানডের কলামিস্ট থাকাকালীন তাকে ২০০৫ সালে ফিলিস্তিনে নির্বাচনের রিপোর্ট সংগ্রহের জন্য প্রেরণ করা হয়েছিল।
২০০৬ সালে তিনি আইটিভির আই এম সেলিব্রিটি, গেট্ মে আউট অফ হেয়ার রিয়েলিটি শো'র আয়োজক ছিলেন। তিনি উত্থাপিত অর্থ ইন্টারপালে (ফিলিস্তিনি ত্রাণ ও উন্নয়ন তহবিল) দান করেন।
২০০৬ থেকে ২০০৮ সালে বুথ যুক্তরাজ্যের ইসলাম চ্যানেলে ফোকাস উপস্থাপন করেন। ইরানের মালিকানাধীন প্রেস টিভির সাথে তার দীর্ঘ সম্পর্ক ছিল ২০০৮ সালেদ্যা হেডলাইসের মাধ্যমে যা শুরু হয়েছিল।
২০১৪ সালে তিনি ব্রিটিশ মুসলিম টিভিতে নিজের সিরিজ উপস্থাপন করেন, যার নাম টকিং বুথ। ২০১৪ সালে তিনি দোহার আল জাজিরায় সিনিয়র প্রযোজক পদে দায়িত্ব গ্রহণ করেন। তিনি একজন স্পষ্টবাদী কর্মী এবং স্টপ দ্য ওয়ার কোয়ালিশনের সমর্থক। ২০০৮ সালের আগস্টে তিনি সাইপ্রাস থেকে জাহাজে আরও ৪৬ জন কর্মী নিয়ে গাজা ভ্রমণ করেছিলেন। গাজা উপত্যকায় অবরোধ তুলে ধরে এবং গাজার বধিরদের জন্য একটি বিদ্যালয়ে শ্রবণ সহায়তা এবং বেলুন সরবরাহ করেন। পরবর্তীকালে তাকে ইসরায়েল ও মিশরে প্রবেশ করতে অস্বীকৃতি জানানো হয়েছিল। তিনি দাবি করেছিলেন যে তাকে গাজা ছেড়ে নিজের দেশে ফিরে যাওয়ার অধিকার প্রত্যাখ্যান করে ইসরায়েল বিশেষত আন্দোলনের স্বাধীনতা সম্পর্কিত মানবাধিকারের সর্বজনীন ঘোষণার ১৩ অনুচ্ছেদের লঙ্ঘন করেছে।
ইসলাম গ্রহণ
সারা জেন বুথ ইরানের ‘কুম’ শহরে ফাতিমা আল মাসুমেহ’র স্মৃতিচিহ্ন পরিদর্শনের পর ব্রিটেনে ফিরে ধর্মান্তরিত হবার সিদ্ধান্ত গ্রহণ করেন। ২০১০ সালে বুথ ফিলিস্তিন সফরের কয়েক বছর পরে ইসলাম গ্রহণ করেন এবং বর্তমানে তিনি একজন অনুশীলনকারী মুসলিম। হিজাব পরিহিত বুথ ২৩ অক্টোবর ২০১০ সালে ইসলাম চ্যানেলের গ্লোবাল পিস অ্যান্ড ইউনিটির ইভেন্টে হাজির হয়ে বলেছিল: "আমার নাম লরেন বুথ এবং আমি একজন মুসলিম।" তিনি ফিলিস্তিনে সাংবাদিক হিসাবে তার অভিজ্ঞতাগুলোর জন্য তার ইসলাম গ্রহণের কারণ বলে জানান। তিনি ধর্মান্তরের বিষয়ে শত শত বক্তৃতাও দিয়েছেন এবং পশ্চিম তীর এবং গাজার ফিলিস্তিনি পরিবারগুলোর সাথে তার অভিজ্ঞতার সাথে তার রূপান্তরের কারণ বলে জানান। জুন ২০১১ সালে বুথ ক্যাজিপ্রসনার্সের পৃষ্ঠপোষক হিসাবে যোগদান করেন। তবে ২০১৫ সাল থেকে বুথ আর সংস্থার পৃষ্ঠপোষক ছিল না।
চ্যারিটি কমিশন প্রায় অর্ধশত পিসট্রেইলের আয়ের হিসাব না করতে পেরে পিসট্রেইলের আরেক ট্রাস্টি লরেন বুথ এবং প্রধান নির্বাহী, তার স্বামী সোহেল আহমেদকে কোনও ট্রাস্টি পদে রাখার জন্য অযোগ্য ঘোষণা করা হয়েছিল।
রনি ইরানি
রোনাল্ড চার্লস রনি ইরানি (Ronnie Irani; জন্ম: ২৬ অক্টোবর, ১৯৭১) ল্যাঙ্কাশায়ারের লেই এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯৬ থেকে ২০০৩ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্স ও ল্যাঙ্কাশায়ার দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিং করতেন ‘রেজি’ ডাকনামে পরিচিত রনি ইরানি।
শৈশবকাল
জিমি ইরানি তার পিতা ছিলেন। ১৯৬১ সালে বোম্বে থেকে বোল্টনে আসেন ও গ্রীষ্মকালে ক্লাব ক্রিকেটে অংশ নেন। ঐ গ্রীষ্মে ষোড়শী ল্যাঙ্কাশায়ারীয় অ্যানি মেইনের সাথে পরিচিত হন। অতঃপর বৈবাহিক সম্পর্ক গড়ে উঠে ও রনি’র জন্ম হয়। উদ্যমী, সফল ও স্বার্থক ক্লাব ক্রিকেটার হিসেবে জিমি ইরানি ডেইজি হিলে বোল্টন অ্যাসোসিয়েশনে খেলতেন। রনি’র শৈশবকালে ঐ দলে ফারুক ইঞ্জিনিয়ার ও জাভেদ মিয়াঁদাদের ন্যায় তারকা ব্যাটসম্যানদেরকে বিদেশী খেলোয়াড় হিসেবে অন্তর্ভুক্ত করা হতো।
প্রথম-শ্রেণীর ক্রিকেট
১৯৯০ সাল থেকে ২০০৭ সাল পর্যন্ত রনি ইরানি’র প্রথম-শ্রেণীর খেলোয়াড়ী জীবন চলমান ছিল। ল্যাঙ্কাশায়ারের সদস্যরূপে প্রথম-শ্রেণীর ক্রিকেট খেলতে শুরু করেন। তবে, খেলোয়াড়ী জীবনের অধিকাংশ সময় এসেক্স দলে অতিবাহিত করেন। তন্মধ্যে, শেষ দুই বছর দলের অধিনায়কের দায়িত্বে ছিলেন। ইরানি বংশোদ্ভূত ছিলেন। ব্রিটিশ শাসনামলে ভারতে পার্সী জরোস্ত্রুত্রমতবাদের অধিকারী সম্প্রদায়ের সদস্য ছিলেন।
১৯৯০ সালে ল্যাঙ্কাশায়ারের পক্ষে প্রথমবারের মতো খেলতে শুরু করেন। এরপর, ১৯৯৪ সালে এসেক্সের পথে ধাবিত হন। এসেক্সে থাকাকালীন তিনি কাল্ট মর্যাদাপ্রাপ্ত হন। পরবর্তীতে, ২০০০ সালে দলের অধিনায়কের দায়িত্বপ্রাপ্ত হন। এ দায়িত্বে থাকাকালে অ্যালাস্টেয়ার কুক, উইল জেফারসন ও রবিন্দার বোপারা’র ন্যায় উদীয়মান ও প্রতিশ্রুতিশীল খেলোয়াড়দের উত্থানে সহযোগিতার হাত প্রসারিত করেন। দলকে দুইটি বড় ধরনের একদিনের শিরোপা জয়ে নেতৃত্ব দেন। পেশাদারী পর্যায়ে ২০০০০-এর অধিক রান তুলেন। পাশাপাশি, সমগ্র খেলোয়াড়ী জীবনে ৬৫০-এর অধিক উইকেট পান।
২০০৫ সালের শুরুতে গ্রাহাম গুচকে ক্লাবের প্রধান কোচের দায়িত্ব থেকে অব্যহতি প্রদান করা হলে অধিনায়কের পাশাপাশি কিছু অতিরিক্ত দায়িত্ব পালন করেন। জুন, ২০০৭ সালে এসেক্সের সাথে নতুন করে চুক্তি নবায়ণের প্রস্তাবনা নাকচ করে দেন ও ২০০৭ সাল শেষে প্রথম-শ্রেণীর ক্রিকেট থেকে অবসর গ্রহণের কথা ঘোষণা করেন। ঐ মাস শেষে অবসর নেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে ও একত্রিশটি একদিনের আন্তর্জাতিকে অংশগ্রহণ করেছেন রনি ইরানি। মাত্র তিনটি টেস্টে অংশ নিয়ে মিশ্র সফলতা পান। তবে, একদিনের আন্তর্জাতিকে তিনি অধিকতর সফল ছিলেন। ৬ জুন, ১৯৯৬ তারিখে বার্মিংহামে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ১৯ আগস্ট, ১৯৯৯ তারিখে ওভালে সফরকারী নিউজিল্যান্ড দলের বিপক্ষে সর্বশেষ টেস্টে অংশ নেন তিনি।
২০০২ সালে ভারত ও পাকিস্তানের বিপক্ষে ন্যাটওয়েস্ট সিরিজে অল-রাউন্ড নৈপুণ্য প্রদর্শনের স্বীকৃতিস্বরূপ ফ্যান্স সিরিজের সেরা খেলোয়াড় পুরস্কার লাভ করেন। তিনদেশীয় ঐ প্রতিযোগিতায় ১৬৯ রান সংগ্রহের পাশাপাশি ৮ উইকেট পেয়েছিলেন রনি ইরানি। ২০০৩ সালের ক্রিকেট বিশ্বকাপে খেলেন। ঐ প্রতিযোগিতায় দুইটি খেলায় অংশ নিয়েছিলেন। এরপর তাকে দলের বাইরে রাখা হয়।
অবসর
২০০৩ সালের পূর্ব-পর্যন্ত প্রকৃত অল-রাউন্ডারের ভূমিকায় অবতীর্ণ হয়েছিলেন রনি ইরানি। তবে, ঐ বছর তার হাঁটুর আঘাতের ফলে বোলিং করা থেকে নিজেকে বিরত রাখেন। জার্মানিতে হাঁটুর বিশেষজ্ঞ চিকিৎসকের শরণাপন্ন হন। ২০০৩ মৌসুমে বোলিং করা থেকে বিরত থাকেন। এরপর থেকে তিনি শুধুই ব্যাটিংয়ে অগ্রসর হয়েছিলেন। তবে, ক্রমাগত আঘাতের ফলে জুন, ২০০৭ সালে তাকে প্রথম-শ্রেণীর ক্রিকেট থেকে অবসর গ্রহণ করতে বাধ্য হতে হয়।
২০০৬ সালে চ্যাম্পিয়নশীপে ৫৯ গড়ে রান তুলেন। ২০০৭ সালে ব্যক্তিগত সেরা ২১৮ রান সংগ্রহ করেছিলেন। ২০০৭ সাল শেষে প্রথম-শ্রেণীর ক্রিকেট থেকে অবসর গ্রহণের কথা ঘোষণা করেন তিনি।
২০০৯ সালে রনি ইরানি তার আত্মজীবনীমূলক গ্রন্থ নো বাউন্ডারিজ প্রকাশ করেন। এছাড়াও, তিনি তারকা কনসোর্টিয়ামে রেডিও টু ডিজে ক্রিস ইভান্সের সাথে যুক্ত থেকে পল গ্যাসকোয়েনের মার্কিন যুক্তরাষ্ট্রে চিকিৎসার্থে আর্থিক সহায়তা করেন।
প্রশাসনে অংশগ্রহণ
২০১৫ সালে এসেক্সের ক্রিকেট কমিটি চেয়ারম্যান হন ও ক্লাবের উত্তরণে তার দৃষ্টিভঙ্গী তুলে ধরেন। ইরানি মন্তব্য করেন যে, আমরা এখনও প্রতিভাবান ও নিক ব্রাউন, টম ওয়েস্টলি এবং জ্যামি পোর্টারের ন্যায় উঠতি তরুণ খেলোয়াড়দের পেয়ে আনন্দিত। আমরা পূর্বের বছরগুলো যেভাবে অগ্রসর হয়েছি ঠিক সেভাবেই ঐ ধারায় নিয়ে যেতে হবে। প্রত্যেকের কাছে যেতে হবে ও ট্রফি বিজয়ের চেষ্টা চালাতে হবে।
বেশ কয়েকমাস সভাপতির দায়িত্ব পালন করার পর ইরানি মন্তব্য করেন যে, আমি প্রকৃত অর্থেই এ সময়টি উপভোগ করেছি। আমি এসেক্স ক্রিকেট ক্লাবকে ভালোবাসি ও এখানে কাজ করে আনন্দ পাওয়া যায়। লোকেরা জানে ও ক্রিকেটকে বেশ ভালোবাসে। তারা সর্বদাই দলের সাথে আছে। ক্লাবের অংশ হিসেবে সুন্দর সময় পার করেছি ও একটি অবস্থানে নিয়ে যেতে সক্ষম হয়েছি। আমরা জয় কি জিনিস তার চেয়েও বেশি জানি। এসেক্সের দায়িত্ব পালনকালে রনি ইরানি অর্থোসোলের সহঃপ্রতিষ্ঠাতা/উদ্যোক্তার ভূমিকায় অবতীর্ণ হয়েছিলেন।
ম্যানচেস্টার ইউনাইটেডের দীর্ঘদিনের সমর্থক তিনি। শৈশবকালে তার পিতা ঐ দলে খেলতেন।
সংযুক্তা
সংযুক্তা ছিলেন কনৌজের রাজা জয়চাঁদের কন্যা এবং পৃথ্বীরাজ চৌহানের তিন স্ত্রীর একজন। পৃথ্বীরাজ চৌহান একজন হিন্দু  রাজা ছিলেন। তিনি বর্তমান উত্তর-পশ্চিম ভারতের ঐতিহ্যবাহী চাহামানা অঞ্চল সপাদলক্ষ শাসন করেছিলেন। তিনি বর্তমান রাজস্থান, হরিয়ানা এবং দিল্লির বেশিরভাগ এবং পাঞ্জাব, মধ্যপ্রদেশ এবং উত্তর প্রদেশের কিছু অংশ নিয়ন্ত্রণ করতেন। পৃথ্বীরাজ এবং সংযুক্তার মধ্যে প্রেম ভারতের সবচেয়ে জনপ্রিয় মধ্যযুগীয় রোম্যান্সের একটি হিসেবে বিবেচিত হয়। এই কাহিনি চাঁদ বারদাইয়ের মহাকাব্যপৃথ্বীরাজ রাসো (বা, চাঁদ রাইসা )-তে অমর হয়ে আছে।
কিংবদন্তি
থাম্ব| সংযুক্তাকে অপহরণ নিজ রাজত্বের সর্বোচ্চ শিখরে থাকাকালীন পৃথ্বীরাজ ভারতের বিস্তীর্ণ অঞ্চলকে তার রাজ্যে অন্তর্ভূক্ত করেছিলেন। এর ফলে তার খ্যাতি সমগ্র ভারতীয় উপমহাদেশ ছাড়িয়ে আফগানিস্তান পর্যন্ত ছড়িয়ে পড়েছিল। তবে কনৌজের রাজা জয়চাঁদ সহ অল্প কয়েক জন রাজা তার ক্ষমতার প্রতি ঈর্ষান্বিত এবং সতর্ক ছিলেন। জয়চাঁদের কন্যা সংযুক্তা ছিলেন একজন অবুঝ মেয়ে। তিনি তার জাদুকরী সৌন্দর্যের জন্য পরিচিত ছিলেন। কথিত আছে যে, তিনি তার আগের অন্য দুই রাজকন্যা, শশিব্রত এবং পদ্মাবতীর মতোই পৃথ্বীরাজের প্রেমে পড়েছিলেন। কারণ পৃথ্বীরাজের খ্যাতি তাকে মুগ্ধ করেছিল। তাই সংযুক্তা তাকে ছাড়া আর কাউকে বিয়ে করতে চাননি। অন্যদিকে পৃথ্বীরাজ নিজেও সংযুক্তার প্রেমের কথা শুনেছিলেন এবং তার প্রেমে পড়েছিলেন। তবে জয়চাঁদ ও পৃথ্বীরাজ ছিলেন একে অপরের প্রতিদ্বন্দ্বী।
ব্যাপারটা জানতে পেরে রাজা জয়চাঁদ ক্ষিপ্ত হয়ে ওঠেন। তার অজান্তেই তার মেয়ে তারই শত্রুর প্রেমে পড়েছ, এটা জয়চাঁঁদ মানতে পারছিলেন না। তাই জয়চাঁদ পৃথ্বীরাজকে অপমান করার সিদ্ধান্ত নেন। অন্যদিকে নিজ কন্যাকে দ্রুত বিবাহ দিতে ১১৮৫ খ্রিস্টাব্দে সংযুক্তার জন্য একটি স্বয়ম্বরের ব্যবস্থা করেছিলেন। তিনি দূর-দূরান্ত থেকে রাজকীয়ভাবে এই অনুষ্ঠানে পৃথ্বীরাজ ব্যতীত সমস্ত যোগ্য রাজপুত্র এবং রাজাকে আমন্ত্রণ করেছিলেন। এরপর তিনি পৃথ্বীরাজের একটি মাটির মূর্তি স্থাপন করেন। এটি জয়চাঁদের দরবারে দ্বারপাল (বা রূপক "দারোয়ান") হিসেবে রাখা হয়েছিল।
পৃথ্বীরাজ চৌহান আসন্ন স্বয়ম্বর সম্পর্কে শুনে কনেকে নিয়ে পালিয়ে যাওয়ার পরিকল্পনা করেন। অনুষ্ঠানের দিন সংযুক্তা তাকে বিয়ে করতে আগ্রহী রাজা কিংবা রাজপুত্রদের দৃষ্টি উপেক্ষা করে আনুষ্ঠানিক মালা হাতে নিয়ে দরবারের মধ্য দিয়ে হেঁটে যান। এরপর তিনি সবাইকে অবাক করে দিয়ে মূল দরজা দিয়ে বাইরে চলে গিয়ে পৃথ্বীরাজের মূর্তির গলায় মালা পরিয়ে দিয়ে তাকে তার স্বামী ঘোষণা করলেন। তবে মূর্তির আড়ালে আসলে পৃথ্বীরাজই লুকিয়ে ছিলেন। তিনি সংযুক্তাকে তার বাহুতে ধরে তাকে নিজের ঘোড়ায় বসিয়ে দিল্লিতে নিয়ে যান। রাজা জয়চাঁদ রেগে যান। এর ফলে দিল্লি এবং কনৌজের মধ্যে বিরোধ দেখা দেয়। পরবর্তীতে আফগানিস্তানের মহম্মদ ঘোরি এই দ্বন্দ্বের সুযোগ নিয়েছিলেন।
১১৮৮
১১৮৮ গ্রেগরীয় বর্ষপঞ্জির একটি অধিবর্ষ।
রফিসসা
রফিসসা  মরক্কো র একটি জনপ্রিয় খাবার। বিভিন্ন ঐতিহ্যবাহী উৎসবের সময়ে খাবারটি পরিবেশিত হয়।
ঐতিহ্যগতভাবে এটা মুরগির মাংস এবং ডাল ও মেথি বীজ (আরবিতে হেলবা), মসেম্মেন, মেলোউই বা দিন পুরোনো রুটি, এবং রাস এল হানাউটের মিশ্রণের সাথে পরিবেশন করা হয়।
১১৮৯
১১৮৯ গ্রেগরীয় বর্ষপঞ্জির একটি সাধারণ বছর।
উইন্ডোজ লাইভ মেসেঞ্জার
উইন্ডোজ লাইভ মেসেঞ্জার বা এমএসএন মেসেঞ্জার (Windows Live Messenger; পূর্বের নাম: MSN Messenger) একটি জনপ্রিয় ইন্টারনেট-ভিত্তিক তাৎক্ষনিক বার্তা প্রেরক সফটওয়্যার। ১৯৯৯ সালে মাইক্রোসফট কোম্পানী প্রথম এই সফটওয়্যারটি তৈরি করে।
এলাহাবাদ ব্যাঙ্ক
এলাহাবাদ ব্যাঙ্ক ভারতের একটি অগ্রণী রাষ্ট্রায়ত্ত্ব ব্যাঙ্ক ছিল । এই ব্যাঙ্কের প্রধান কার্যালয় কলকাতায় অবস্থিত ছিল। ১ এপ্রিল, ২০২০ তারিখে মোট ৩১৬২টি শাখা সহ এটি ইন্ডিয়ান ব্যাঙ্ক এর সাথে মার্‌জ করে।
১৮৬৫ সালের ২৪ এপ্রিল বর্তমান উত্তরপ্রদেশ রাজ্যের এলাহাবাদ শহরে একদল ইউরোপীয় জয়েন্ট স্টক ব্যাংক হিসেবে এই ব্যাঙ্ক প্রতিষ্ঠা করেন। উল্লেখ্য, এলাহাবাদ ব্যাংকই বর্তমানে দেশের প্রাচীনতম জয়েন্ট স্টক ব্যাঙ্ক। ১৯২০ সালে পিঅ্যান্ডও ব্যাংক এলাহাবাদ ব্যাংক কিনে নেয়। ১৯২৩ সালে ব্যাংকের প্রধান কার্যালয় এলাহাবাদ থেকে কলকাতায় স্থানান্তরিত করা হয়। ১৯২৭ সালে চ্যাটার্ড ব্যাংক অফ ইন্ডিয়া, অস্ট্রেলিয়া অ্যান্ড চায়না সংযুক্ত পিঅ্যান্ডও ব্যাঙ্ক কিনে নেয়। যদিও তারা এলাহাবাদ ব্যাংককে একটি পৃথক ব্যাংক হিসেবেই চালাতে থাকে। ১৯৬৯ সালের ১৯ জুলাই, অন্য তেরোটি ব্যাঙ্কের সঙ্গে এলাহাবাদ ব্যাঙ্কেরও রাষ্ট্রায়ত্ত্বকরণ করা হয়। ১৯৮৯ সালের অক্টোবর মাসে এলাহাবাদ ব্যাংক ইউনাইটেড ইন্ডাস্ট্রিয়াল ব্যাংক অধিগ্রহণ করে নেয়। ২০০৬ সালে চীনের শেনজেন শহরে এই ব্যাঙ্ক একটি প্রতিনিধি কার্যালয় স্থাপন করে। ২০০৭ সালের ফেব্রুয়ারি মাসে এলাহাবাদ ব্যাঙ্ক হংকং শহরে প্রথম বৈদেশিক শাখা স্থাপন করেছে।
হেনরিয়াড
একটি অর্থে "হেনরিয়াড" বলতে বোঝায় রিচার্ড দ্য সেকেন্ড, হেনরি দ্য ফোর্থ, পর্ব ১, হেনরি দ্য ফোর্থ, পর্ব ২ ও হেনরি দ্য ফিফথ নাট্য-চতুষ্টয়কে - এর থেকে এমন ইঙ্গিত করা হয় যে এই চারটি নাটক শেকসপিয়রের মহাকাব্যপ্রতিম রচনা এবং প্রিন্স হ্যারি (যিনি পরে পঞ্চম হেনরি হয়েছিলেন) হলেন মহাকাব্যিক নায়ক। (এই নাট্য-চতুষ্টয় "দ্বিতীয় নাট্যচতুষ্টয়" বা "দ্বিতীয় হেনরিয়াড" নামেও পরিচিত।)
ব্যাপকতর অর্থে "হেনরিয়াড" বলতে আটটি নাটককে বোঝায়: উপরিউক্ত নাট্য-চতুষ্টয় (রিচার্ড দ্য সেকেন্ড, হেনরি দ্য ফোর্থ, পর্ব ১, হেনরি দ্য ফোর্থ, পর্ব ২ ও হেনরি দ্য ফিফথ) এবং সেই সঙ্গে পূর্বে রচিত আরও চারটি নাটক, যেগুলি গোলাপের যুদ্ধ নামে পরিচিত গৃহযুদ্ধের ঘটনা অবলম্বনে রচিত হয় - হেনরি দ্য সিক্সথ, পর্ব ১, হেনরি দ্য সিক্সথ, পর্ব ২, হেনরি দ্য সিক্সথ, পর্ব ৩ ও রিচার্ড দ্য থার্ড।
দ্বিতীয় নাট্য-চতুষ্টয়
১৯৬৯ সালে প্রকাশিত দ্য হেনরিয়াড: শেকসপিয়র'স মেজর হিস্ট্রি প্লেজ নিবন্ধে আলভিন কারনান দ্বিতীয় নাট্য-চতুষ্টয়ের চারটি নাটক (রিচার্ড দ্য সেকেন্ড, হেনরি দ্য ফোর্থ, পর্ব ১, হেনরি দ্য ফোর্থ, পর্ব ২ ও হেনরি দ্য ফিফথ) বোঝাতে "হেনরিয়াড" শব্দটিকে জনপ্রিয় করে তোলেন সাহিত্যক মহাকাব্যের প্রাথমিক গুণাবলির সমতুল্য সমন্বয় ও গুণাবলির অধিকারী একটি নাট্য-চতুষ্টয় অর্থে: "large-scale heroic action involving many men and many activities tracing the movement of a nation or people through violent change from one condition to another." এই প্রেক্ষিতে শেকসপিয়রের এই চারটি নাটককে তিনি হোমারের ইলিয়াড, ভার্জিলের ইনিড, ভলতেয়ারের অঁরিয়াদে ও মিলটনের প্যারাডাইস লস্ট-এর সমতুল্য মনে করেন। দ্বিতীয় রিচার্ডের শাসনকালে মধ্যযুগীয় বিশ্ব ছেড়ে পঞ্চম হেনরির শাসনকাল ও নবজাগরণের পথে ইংল্যান্ডের রাজবংশীয়, সাংস্কৃতিক ও মনস্তাত্ত্বিক যাত্রার ঘটনাবলি নিয়েই হেনরিয়াড নাট্য-চতুষ্টয়। রাজনৈতিক ও সামাজিক দিক থেকে হেনরিয়াড "সামন্ততন্ত্র ও পদমর্যাদাক্রম থেকে জাতীয় রাষ্ট্র ও ব্যক্তিস্বাতন্ত্রবাদের দিকে এক যাত্রার" প্রতীক। কারনান একইভাবে হেনরিয়াডের মনস্তাত্ত্বিক, স্থানিক, ঐহিক ও পুরাকল্পীয় দিকগুলিও আলোচনা করেন। তিনি বলেন, "In mythical terms, the passage is from a garden world to a fallen world." এই নাট্য-চতুষ্টয়ে একই চরিত্র ও প্রেক্ষাপট বারবার ফিরে এসেছে। যদিও এমন কোনও প্রমাণ পাওয়া যায় না যে, শেকসপিয়র সচেতনভাবে একটি নাট্য-চতুষ্টয় সৃজনের উদ্দেশ্য নিয়ে এই চারটি নাটক রচনা করেছিলেন।
ফলস্টাফ চরিত্রটি হেনরি দ্য ফোর্থ, পর্ব ১-এ প্রথম আবির্ভূত হন, হেনরি দ্য ফোর্থ, পর্ব ২-এও তাঁকে ফিরে আসতে দেখা যায় এবং হেনরি দ্য ফিফথ নাটকের গোড়ার দিকে তিনি মারা যান। ফলস্টাফ সরাইখানা জগতের প্রতিনিধি, যে জগতটিকে প্রিন্স হ্যাল পিছনে ফেলে যান। (হ্যারোল্ড ব্লুম ও অন্যান্য কখনও কখনও এই তিনটি নাটকের গুচ্ছকে "ফলস্টাফিয়াড" নামেও অভিহিত করেছেন।)
হেনরিয়াড নাট্য-অষ্টক
কারনানের পর "হেনরিয়াড" শব্দটির সঙ্গে একটি সম্প্রসারিত দ্বিতীয় অর্থ প্রযুক্ত হয়, যার মাধ্যমে এই শব্দ দ্বারা শেকসপিয়রের নাটকের দু'টি গুচ্ছকে বোঝানো হতে থাকে: প্রাগুক্ত প্রথম নাট্য-চতুষ্টয় (রিচার্ড দ্য সেকেন্ড; হেনরি দ্য ফোর্থ, পর্ব ১; হেনরি দ্য ফোর্থ, পর্ব ২; ও হেনরি দ্য ফিফথ) এবং গোলাপের যুদ্ধ নামে পরিচিত ঐতিহাসিক ঘটনাবলি ও গৃহযুদ্ধের ইতিহাস অবলম্বনে তারও পূর্বে রচিত চারটি নাটক: হেনরি দ্য সিক্সথ, পর্ব ১, হেনরি দ্য সিক্সথ, পর্ব ২, হেনরি দ্য সিক্সথ, পর্ব ৩ ও রিচার্ড দ্য থার্ড। এই অর্থে আটটি হেনরি-বিষয়ক নাটক "হেনরিয়াড" নামে পরিচিত। এই নাট্য-অষ্টক দুই ভাগে বিভক্ত। পূর্বে রচিত প্রথম নাট্য-চতুষ্টয়টি "প্রথম হেনরিয়াড" এবং পরে রচিত নাট্য-চতুষ্টয়টি "দ্বিতীয় হেনরিয়াড" নামে অভিহিত করা হয় এই ক্ষেত্রে।
শেকসপিয়রের দু'টি নাট্য-চতুষ্টয় "হেনরিয়াড" নামে পরিচিত হলেও কেবলমাত্র "দ্বিতীয় হেনরিয়াড" নামে পরিচিত নাট্যগুচ্ছেই সেই মহাকাব্যিক গুণাবলি বিদ্যমান যার কথা কারনান এই শব্দটি প্রয়োগের সময় উল্লেখ করেছিলেন। এই কারণে, দু'টির সংজ্ঞা কিছুটা পরস্পরবিরোধী ও অংশত প্রাবৃত। কোথায় কোন অর্থে এই শব্দটি প্রযুক্ত হচ্ছে তা প্রেক্ষাপট থেকে বুঝে নিতে হয়।
একত্রে বিবেচনা করলে আটটি নাটক রাজা দ্বিতীয় রিচার্ড থেকে তৃতীয় রিচার্ডের শাসনকাল পর্যন্ত ব্রিটিশ ইতিহাসের একটি গুরুত্বপূর্ণ পরিধির একটি ঐক্যবদ্ধ গল্প শোনায়। ইংরেজি কালপঞ্জি নাটকের ধারার বাইরে গিয়ে এই নাটকগুলি ইতিহাসের এই অংশটির বর্ণনা দেয়। এর মধ্যে শেকসপিয়রের কয়েকটি শ্রেষ্ঠ রচনাও অন্তর্ভুক্ত। এগুলি ট্র্যাজেডি নয়, কিন্তু ইতিহাসাশ্রয়ী নাটক হিসেবে নাটকীয় ও সাহিত্য-সংক্রান্ত গুণাবলি ও অর্থের দিক থেকে এগুলি ট্র্যাজেডির সঙ্গেই তুলনীয়। নাট্যগুচ্ছ হিসেবে এগুলির মধ্যে একটি নির্দিষ্ট আখ্যানশৈলী দৃষ্ট হয়: বিপর্যয়, তারপর বিশৃঙ্খলা ও প্রতিদ্বন্দ্বী বাহিনীর বিরুদ্ধে যুদ্ধ, তারপর মিলনান্তিক পরিসমাপ্তি—শৃঙ্খলার পুনঃস্থাপন। প্রতিটি নাটকে এই শৈলীটি পুনরাবৃত্তি হয়েছে, এইভাবেই ব্রিটেন মধ্যযুগীয় বিশ্ব পরিত্যাগ করে এগিয়ে গিয়েছে ব্রিটিশ নবজাগরণের পথে। এছাড়া এই নাটকগুলিতে "এলিজাবেথীয় জাগতিক বিন্যাস"-এর কথাও বলা হয়। এলিজাবেথীয় যুগের দর্শন, ইতিহাসবোধ ও ধর্মবোধের ভিত্তিতে এই বিন্যাসটি ছিল এমন এক জগৎ যেখানে মানবজাতি ঐক্যবদ্ধ হয়ে বিশৃঙ্খলার বিরুদ্ধে যুদ্ধ করছিল।
হেনরিয়াড নাট্য-অষ্টক পৃথকভাবে প্রথম নাট্য-চতুষ্টয় ও দ্বিতীয় নাট্য-চতুষ্টয় নামে পরিচিত; এই পরিভাষাটি পূর্বপ্রচলিত হলেও ১৯৪৪ সালে প্রকাশিত প্রভাবশালী শেকসপিয়রীয় গবেষক ই. এম. ডব্লিউ. টিলিয়ার্ড রচিত শেকসপিয়র'স হিস্ট্রি প্লেজ গ্রন্থের মাধ্যমে জনপ্রিয়তা অর্জন করে। নাট্য-চতুষ্টয়ের ইংরেজি পরিভাষা "টেট্রালজি" (ইংরেজি: "tetralogy") শব্দটির উৎস হল প্রাচীন এথেন্সের ডায়োনিসীয় উৎসবের একটি নাট্য-উপস্থাপনা প্রথা, যেখানে একজন কবিকে একটি নাট্য-চতুষ্টয় (τετραλογία) রচনা করতে হত: তিনটি ট্র্যাজেডি ও একটি মিলনান্তিক ব্যঙ্গাত্মক নাটক। টিলিয়ার্ড শেকসপিয়রের এই ইতিহাসাশ্রয়ী নাটকগুলিকে ধারাবাহিক সম্মিতিত নাটকের আকারে অধ্যয়ন করেন এবং বিশ্লেষণ করে দেখান যে কীভাবে ও কখন গল্পগুলি, চরিত্রগুলি, ঐতিহাসিক কালপঞ্জি ও বিষয়বস্তুগুলি পরস্পর সংযুক্ত হয়ে চিত্রিত হয়েছে। টিলিয়ার্ডের গ্রন্থটি প্রকাশের পর এই নাটকগুলি প্রায়শই একযোগে মঞ্চস্থ হতে থাকে। বিশেষত হেনরি দ্য সিক্সথ নাটকের তিনটি পর্ব খুব কম ক্ষেত্রেই পৃথকভাবে মঞ্চস্থ হয়েছে তারপর থেকে। টিলিয়ার্ড মনে করতেন যে প্রতিটি নাট্য-চতুষ্টয়ই পরস্পরের সঙ্গে যুক্ত এবং নিজেদের ইতিহাস বলার সময় বা শিরোনাম ব্যাখ্যা করার সময় গল্পগুলিকেও যুক্ত করেছে এগুলির চরিত্রেরা।
বিংশ শতাব্দীর মধ্যভাগে নাট্য-অষ্টকের ধারণাটির প্রবর্তনের পর থেকে গবেষক মহলে আটটি নাটকের গুচ্ছ-সংক্রান্ত তত্ত্বগুলি প্রাধান্য অর্জন করে এবং সেই সময় থেকেই এগুলি নিয়ে প্রচুর আলোচনা হয়ে আসছে।
কিং জন নাটকটিকে হেনরিয়াড নাট্যগুচ্ছের অন্তর্ভুক্ত করা হয় না। কারণ, মনে করা হয় এই নাটকের শৈলীটি অন্যান্য ইতিহাসাশ্রয়ী নাটকের শৈলীর থেকে অনেকটাই আলাদা। কিং জন নাটকের প্রধান গুণগুলি হল এর কাব্যভাষা, স্বাধীনতাবোধ ও কল্পনাশক্তি। নাট্যজগতে একটি নতুন দিকের উন্মোচনকারী হিসেবে এই নাটকটি প্রশংসিত হয়। হেনরি দি এইটথ নাটকটি নাট্যগুচ্ছের অন্তর্ভুক্ত হয়নি; কারণ, এই নাটকের কতটা অংশ অন্য লেখকের রচনা এবং কতটা শেকসপিয়র লিখেছেন সেই প্রশ্নের কোনও সদুত্তর এখনও পাওয়া যায় না।
হেনরিয়াড নাট্য-ত্রয়ী
অ্যালগারনন চার্লস সুইনবার্নের আ স্টাডি অফ শেকসপিয়র (১৮৮০) গ্রন্থে হেনরি দ্য ফোর্থ, পর্ব ১, হেনরি দ্য ফোর্থ, পর্ব ২ ও হেনরি দ্য ফিফথ নাটক তিনটিকে "আমাদের ইংরেজি হেনরিয়াড" বলে উল্লেখ করা হয়েছে। লেখক বলেছেন,"[the] ripest fruit of historic or national drama, the consummation and the crown of Shakespeare’s labours in that line, must of course be recognised and saluted by all students in the supreme and sovereign trilogy of King Henry IV and King Henry V." সুইনবার্নের মতে, এগুলি ইংল্যান্ডের "মহতী জাতীয় ত্রয়ী" এবং দেশাত্মোবোধক নাটকের জগিতে শেকসপিয়রের যথাযথ বিজয়াভিযান"।
এইচ. এ. কেনেডি ১৮৯৬ সালে এই তিনটি নাটক সম্পর্ক লেখেন, "taken together the three plays form a Henriade, a trilogy, whose central figure is the hero of Agincourt, whose subject is his development from the madcap prince to the conqueror of France".
লেখকত্ব
দ্বিতীয় হেনরিয়াডের লেখক হিসেবে শেকসপিয়রের নাম সুপ্রতিষ্ঠিত, কিন্তু প্রথম হেনরিয়াডের হেনরি দ্য সিক্সথ নাটকগুলির ক্ষেত্রে সম্ভাব্য সহ-লেখকদের নাম নিয়ে কিছু জল্পনা-কল্পনা রয়েছে। ষোড়শ শতাব্দীর নাট্যকার ক্রিস্টোফার মার্লোর নাম একজন সম্ভাব্য অবদানকারী হিসেবে প্রস্তাবিত হয়েছিল। ২০১৬ সালে গ্যারি টেলরের নেতৃত্বে নিউ অক্সফোর্ড শেকসপিয়রের সম্পাদকগণ ঘোষণা করেন যে, তাঁরা মার্লো ও "অজ্ঞাতনামা লেখক"-এর নাম হেনরি দ্য সিক্সথ, পর্ব ২ ও ৩-এ শেকসপিয়রের পাশাপাশি সহ-লেখকের নাম হিসেবে রাখবেন এবং মার্লো, টমাস ন্যাশ ও "অজ্ঞাতনামা লেখক"-এর নাম হেনরি দ্য সিক্সথ, পর্ব ১-এর লেখকের নাম হিসেবে তালিকাভুক্ত করবেন ও শেকসপিয়রের নাম থাকবে শুধুমাত্র অভিযোজনাকারী হিসেবে। যদিও এই মত সর্বজনগ্রাহ্য নয়, তবুও এই প্রথম কোনও প্রধান সমালোচনামূলক সংস্করণে শেকসপিয়রের রচনায় মার্লোর নাম সহ-লেখক হিসেবে অন্তর্ভুক্ত হয়।
সাহিত্য প্রেক্ষাপট
যে নাটকগুলি শেকসপিয়রের হেনরিয়াড নাট্যধারাটিকে প্রভাবিত, অনুপ্রাণিত বা একটি পরম্পরা হিসেবে গড়ে তুলেছিল তার মধ্যে জনপ্রিয় নীতিনাটকগুলিও রয়েছে, যা ব্রিটিশ নাটকের বিবর্তনে বিশেষ অবদান রেখেছিল। ব্রিটিশ ইতিহাস অবলম্বনে রচিত উল্লেখযোগ্য নীতিনাটকগুলির মধ্যে আছে জন স্কেলটনের ম্যাগনিফিসেন্স (১৫৩৩), ডেভিড লিন্ডসের আ স্যাটায়ার অফ দ্য থ্রি এস্টেটস (১৫৫২) ও জন বেলের কিং জন (আনু. ১৫৩৮)। গোরবোডাক (১৫৬১) নাটকটিকে ইংরেজি ভাষার প্রথম সেনেকীয় ট্র্যাজেডি মনে করা হয়। যদিও এই নাটকটি অমিত্রাক্ষর ছন্দে রচিত একটি কালপঞ্জি নাটক; এটিতে অসংখ্য ভাবগম্ভীর বক্তৃতা ও একটি ঐকুবদ্ধ নাটকীয় ক্রিয়া রয়েছে এবং এর সহিংস অংশগুলি মঞ্চের বাইরেই রাখা হয়েছিল।
সমালোচনা
বিংশ শতাব্দীর মধ্যভাগে প্রকাশিত ই. এম. ডব্লিউ. টিলিয়ার্ডের শেকসপিয়র'স হিস্ট্রি প্লেজ গ্রন্থে কথিত হেনরিয়াড অষ্টকের ধারণাটি অত্যন্ত প্রভাবশালী হয়ে পড়ে। টিলিয়ার্ড টিউডর অতিকথার ধারণাটির সমর্থক ছিলেন। এই অতিকথায় মনে করা হত যে, পঞ্চদশ শতাব্দীতে ইংল্যান্ড ছিল অরাজকতা ও যুদ্ধবিগ্রহে ভরা এক অন্ধকার যুগ এবং অনেক যুদ্ধের শেষে ক্রমে টিউডর যুগের সোনার সময় আসে। এই তত্ত্ব অনুযায়ী, শেকসপিয়র নিজেই এই রক্ষণশীল মতে বিশ্বাস করতেন এবং হেনরিয়াডের মাধ্যমে সেই কথাই প্রচার করেছিলেন। টিউডর অতিকথা হল এমন একটি তত্ত্ব যা ইঙ্গিত করে যে শেকসপিয়র তাঁর ইতিহাসাশ্রয়ী নাটকগুলির মধ্যমে এমন এক ধারণার ভিত্তি পোক্ত করেছিলেন, যে ধারণায় বলা হয় হেনরিয়াডের গৃহযুদ্ধগুলি সব ক'টিই ছিল দৈব পরিকল্পিত এবং যার ফলে শেষপর্যন্ত টিউডরদের আবির্ভাব ঘটে — এইভাবেই শেকসপিয়র রানি এলিজাবেথের প্রতি আনুগত্য প্রকাশ করেছিলেন। টিলিয়ার্ডের মতের বিরুদ্ধে বলা হয়ে থাকে যে, এই নাটকগুলির রচনাকালে এলিজাবেথ তাঁর জীবন ও রাজত্বকালের দ্বারপ্রান্তে উপনীত হয়েছিলেন এবং কীভাবে তাঁর উত্তরসূরিরা দৃঢ়নিশ্চিত হবেন যে একটি গৃহযুদ্ধের ধারণা চিন্তার নয় বরং গৌরবের বিষয়। তাছাড়া এলিজাবেথের সন্তানহীনতার কারণে টিউডরদের আগমন যে দৈব সমাধান সে ধারণা অচল হয়ে পড়ছিল। পল মারে কেন্ডেল ও জ্যঁ নটের মতো সমালোচকেরা টিউডর অতিকথার ধারণাটিকে প্রত্যাখ্যান করেন এবং যে সব নতুন ধারণা উল্লিখিত হয় বর্তমানে শেকসপিয়র সম্পর্কে সেইগুলিই প্রচলিত। এই ধারণায় দেখা যায়, পরিবর্তে তিনি ভবিষ্যদ্রষ্টার ন্যায় যুদ্ধের ইতিহাসের অর্থহীনতার কথা উল্লেখ করেছেন মাত্র।
কোনও কোনও সমালোচক মনে করেন যে, হেনরিয়াডের নাটকগুলিকে একত্রে সম্পর্কিত করা সঙ্গত নয়। নাটকগুলি একত্রে অভিনয় করলে তালগোল পাকানো ও ভাবের দিক থেকে বেখাপ্পা মনে হতে পারে এবং আখ্যানভাগও কখনও কখনও অদ্ভুতভাবে থেমে যায় আবার শুরু হয় এগুলিতে।